ຢູ​ໂຣ 2012 ດົນໃຈໃຫ້ ຊາວຢູເຄຣນ ຮຽນເວົ້າ ພາສາອັງກິດກັນ ຢ່າງໃຫຍ່ (ວີດີໂອລາວ/ອັງກິດ)
ດ້ວຍ​ຈໍານວນ​ນັກ​ທ່ອງ​ທ່ຽວ​ທີ່​ຫຼັ່ງ​ໄຫຼ ​ໄປຍັງ​ນະຄອນຫລວງ Kyiv ນັ້ນ ພວກ​ຊາວເມືອງ​ຈຶ່ງພາກັນ​ຫຼິງ​ເຫັນ​ ຄວາມ​ສໍາຄັນ​ຂອງ​ພາສາ​ອັງກິດຫຼາຍຂຶ້ນ
ໃນຂະນະບັນດາສະມາຊິກສະພາແຫ່ງຊາດຂອງປະເທດຢູເຄຣນ ຍັງຖົກຖຽງກັນເລຶ່ອງ ສະຖານະພາບຂອງພາສາຣັດເຊຍຢູ່ໃນຢູເຄຣນຢູ່ນັ້ນ ພາສາອັງກິດກໍກໍາລັງເປັນທີ່ນິຍົມໃຊ້ກັນ ຫຼາຍຂຶ້ນໃນປະເທດດັ່ງກ່າວ ໂດຍບໍ່ມີຄໍາສັ່ງໃດໆມາຈາກລັດຖະບານ ພະລັງຂອງຕະຫຼາດ ຊຶ່ງກໍຄືອຸບປະທານ ຫລືປະລິມານສິນຄ້າ ເປັນສິ່ງກໍານົດ ອຸບປະສົງຫລືຄວາມຮຽກຮ້ອງຕ້ອງ ການສິນຄ້ານັ້ນ ພ້ອມທັງການແຂ່ງຂັນຊິງຊະນະເລີດເຕະບານຂອງຢູໂຣບ ຫລື ຢູໂຣ 2012 ທີ່ປະເທດຢູເຄຣນ ກັບໂປແລນດ໌ ຮ່ວມກັນເປັນເຈົ້າພາບນັ້ນ ກໍາລັງສົ່ງຜົນໃຫ້ຊາວຢູເຄຣນປາກ ເວົ້າໄດ້ສາມພາສາ ຜູ້ສື່ຂ່າວ ວີໂອເອ Anna Pudolenko ສົ່ງລາຍງານມາຈາກນະຄອນ ຫລວງ Kiev ຊຶ່ງທອງປານຈະນໍາລາຍລະອຽດ ມາສະເໜີທ່ານ ການແຂ່ງຂັນຊິງຊະນະເລີດບານເຕະຢູໂຣ ປີ 2012 ໄດ້ປ່ຽນແປງຊີວິດປະຈໍາວັນຂອງຊາວຢູ ເຄຣນ ໂດຍສະເພາະພວກທີ່ອາໄສຢູ່ໃນເມືອງທີ່ເປັນເຈົ້າພາບການແຂ່ງຂັນນັ້ນ ການແຂ່ງຂັນ ຊິງຊະນະເລີດຄັ້ງນີ້ ໄດ້ດຶງດູດ ເອົານັກທ່ອງທ່ຽວ ຈໍານວນຫລວງຫຼາຍ ຊຶ່ງເຕືອນໃຫ້ຊາວຢູ ເຄຣນຮູ້ວ່າ ໃນຂະນະທີ່ສພາແຫ່ງຊາດຂອງເຂົາເຈົ້າ ກໍາລັງຖົກຖຽງກັນເພື່ອພະຍາຍາມຈະຕັດ ສິນໃຈວ່າ ພາສາໃດ ພາສາຣັດເຊຍ ຫຼືວ່າພາສາຢູເຄຣນ ທີ່ພວກເຂົາເຈົ້າຄວນຈະເວົ້າກັນແລະ ໃຊ້ເປັນພາສາປະຈໍາຊາດນັ້ນ ປັດຈຸບັນນີ້ ແມ່ນມີຫຼາຍຄົນຂຶ້ນໄປນັບມື້ຢູ່ໃນທົ່ວໂລກ ທີ່ຫັນມາ ປາກເວົ້າພາສາອັງກິດ ໂດຍສະເພາະໃນດ້ານທຸລະກິດລະຫວ່າງຊາດນັ້ນ ຍ້ອນສໍານຶກໃນສິ່ງ ນີ້ ຊາວຢູເຄຣນບາງຄົນ ຈຶ່ງຕັດສິນໃຈເອົາເອງ ແລະພາກັນເລີ່ມປາກເວົ້າພາສາອັງກິດ ແລະບໍ ລິການທຸລະກິດຂອງເຂົາເຈົ້າດ້ວຍການໃຊ້ຫຼາຍໆ ພາສາ ນາຍ Arseniy Finberg ຜູ້ປະສານງານໂຄງການ “Interesting Kyiv” ຫລື “ນະຄອນ Kyiv ທີ່ໜ້າສົນໃຈ” ກ່າວວ່າ: Kyiv ເມືອງຫຼວງຂອງຢູເຄຣນກໍກໍາລັງຫັນປ່ຽນໄປໃຊ້ພາສາອັງກິດຄືກັນເປັນຕົ້ນວ່າ ຊື່ຂອງ ສະຖານີລົດໄຟໃຕ້ດິນ ກໍປະກາດເປັນພາສາຢູເຄຣນ ແລະອັງກິດ ແລະປ້າຍຕ່າງໆທັງໝົດ ກໍເປັນສອງພາສາ ແລະບັນດາເຈົ້າ ຂອງຮ້ານອາຫານທັງຫຼາຍ ກໍໄດ້ເພີ່ມລາຍການອາຫານ ເປັນພາສາອັງກິດໃສ່ໃນລາຍການທີ່ພວກເຂົາເຈົ້າມີຢູ່ແລ້ວ ນາງ Karerina ນັກທ່ອງທ່ຽວ ຈາກສະວີເດັນ ກ່າວວ່າ: ບາງຄັ້ງຊາວຢູເຄຣນ ກໍປະຫຼາດໃຈຢູ່ວ່າ ພວກແຟນບານເຕະຈາກຕ່າງປະເທດຄືເວົ້າພາສາອັງ ກິດລ່ຽນໄຫລດີແທ້ ເຖິງແມ່ນບໍ່ແມ່ນພາສາປະຈໍາຊາດເຂົາເຈົ້າກໍຕາມ ພວກໃດທີ່ມີໂອກາດ ມາຮ່ວມງານກີລາແຂ່ງຂັນຊິງຊະນະເລີດບານເຕະ ຢູໂຣປີ 2012 ນີ້ ຈະເຫັນວ່າພະລັງຕະຫຼາດ ນັ້ນກໍາລັງເຮັດວຽກຂອງມັນ ໂດຍສະເພາະພວກທີ່ຮູ້ຢ່າງໜ້ອຍສາມພາສານັ້ນ ແມ່ນພວກ ນາຍຈ້າງຕ້ອງການຫຼາຍທີ່ສຸດ ນາງ ຕີເທຍນາ ອາສາສະໝັກຊ່ວຍງານ ຢູໂຣ 2012 ກ່າວວ່າ: ນາງ ຄາເທີຣີນາ ນັກທ່ອງທ໋ຽວຈາກສະວີເດັນ ກໍກ່າວວ່າ: ດ້ວຍຈໍານວນນັກທ່ອງທ່ຽວທີ່ຫຼັ່ງໄຫຼໄປຍັງນະຄອນຫລວງ Kyiv ນັ້ນ ພວກຊາວເມືອງທັງ ຫຼາຍ ພາກັນຫຼິງເຫັນຄວາມສໍາຄັນຂອງພາສາອັງກິດຫຼາຍຂຶ້ນ ແມ່ນແຕ່ເວລາເບິ່ງລາຍການ ແຂ່ງຂັນກີລາບານເຕະຢູ່ພາຍໃນປະເທດຂອງຕົນເອງ ຊຶ່ງມີການບັນລະຍາຍອອກມາເປັນ ພາສາອັງກິດນັ້ນ ດ້ວຍເຫດນີ້ ຊາວຢູເຄຣນຫຼາຍໆຄົນພົບວ່າ ພວກເຂົາເຈົ້າກໍາລັງກັບຄືນ ໄປຫາຕອນທີ່ກໍາລັງຮຽນໜັງສືຢູ່ ໂດຍພະຍາຍາມຮຽນພາສາອັງກິດໃຫ້ໄດ້ຈັກສອງສາມປະ ໂຫຍກກະເອົາ ພຽງແຕ່ເພື່ອໃຫ້ສາມາດອະທິບາຍໃຫ້ຊາວຕ່າງປະເທດຟັງວ່າ ເປັນຫຍັງທີມ ບານເຕະຢູເຄຣນ ທີ່ພວກເຂົາເຈົ້າເຊຍໃຫ້ນັ້ນຈຶ່ງຈະຊະນະ